Skool begin met ondersoek na opmerking op toiletmuur | Maroela Media
(Foto: Hoërskool Ben Viljoen/Facebook)
Die skool het bevestig dat hy met 'n ondersoek na die voorval begin het. Dit kom nadat 'n skermgreep wyd op sosiale media versprei is van die beweerde opmerking: "Of course Black Lives Matter a Dead slave is useless."
Volgens die skool is die boodskap onmiddellik verwyder nadat dit onder sy aandag gekom het. "Ons beskou die saak in 'n ernstige lig en daar is dadelik met 'n ondersoek begin. Ons poog om die skuldige persoon spoedig te identifiseer en dan dissiplinêre stappe toe te pas."
Die skool het ook om verskoning gevra aan diegene wat aanstoot geneem het. "Ons verseker almal dat ons die optrede van die oortreder ten sterkste afkeur."
Polly Boshielo, LUR vir onderwys in Limpopo, het gesê die departement het inligting ontvang dat van die gr. 12-leerders Donderdag geweier het om verder met klasse voort te gaan nadat hulle uitgevind het van die boodskap wat op die toiletmuur aangebring is.
Die provinsiale departement was in kontak met die skool om sy ondersteuning te gee vir die ondersoek en om berading te reël vir diegene van die skoolgemeenskap wat geraak word.
"Die voorval word in 'n ernstige lig beskou en ons veroordeel dit ten sterkste. Rassisme kan nie in ons skole geduld word nie en dit is hoekom ons vasberade is om die voorval te hanteer. Ons kan nie bekostig om weg te kyk wanneer sulke vooroordele in ons skole voorkom nie," het Boshielo gesê.
Die skool het gesê hy sal ook van die geleentheid gebruik maak om aandag te gee aan ander ongelukkighede wat leerders moontlik het. "Waar klagtes geregverdig is, sal ons sinvolle oplossings daarvoor kry."
Bog storie. Too much ado about nothing. Wie sê vir julle dat een van die swart leerlinge dit nie op daardie muur geskryf het nie? Seuns hou ook van drama. Skool kom lekker vroeg uit Vrydag. Ignoreer dit anders gaan dit nooit einde kry nie.
Solank die regeering nie beself " All lifes matter" sal rasse haat nie einde kry nie.
Ironies hoe vinnig die reggering kan opspring oor enige ras haat van wit na swart…..
Lyk my die meeste mense deesdae daar buite ly aan emosionele onstabiliteit. Ons moet maar vir hulle 'n "safe space" maak erens waar hulle nie in aanraking kan kom met aanmerkings, opmerkings, grappies en trolling nie…..mars klink na 'n goeie opsie…
Wat my verstand te bowe gaan is dat op ander media platforms di week gelees het van swart mense gese het is reg maak di wit mense dood hulle verdien dit na so baie plaasmoorde en aanvalle di werk in di nuus was dat niks daaraan gedoen gaan word ni dis haatspraak want dit word gese di kos kom van checkers af en ni van di plase af ni. Nou word n groot ophef gemaak en ondersoek in gestel wat op di seunstoilette se mure geskryf is hoe kom jy by daai som uit dubvel standaarde